شەفەق نیوز/ سەرۆک حکومەت خوەجێی لە پارێزگای هەولێر  ئۆمێد خۆشناو، ئمڕوو پەنجشەممە، راگەیان 3 هەزار دۆلار  ئەمریکی دابین کریایە ئەرای هەر خێزانێگ لەو لافاوە پارێزگاگە زەرەردمەن بۊیە گردە وەر لە ڕووژەێل گوزەشتە لەوەر وارن وارین تۊنێگ.
خۆشناو لە کۆنگرە ڕووژنامەوانیەگە ک پەیامنێر ئاژانس شەفەق نیوز ئامادە بۊی وت: زەرەردێل لافاوەگە ک مەزەنە کریایە نزیکەی 6 ملیار دینارە، وە مدووی لافاو 591 ماڵ زەرەردمەن بۊینە، 143 وەلیان دەر و پەنجەرەێلیان زەرەرد دییە، وتیش: بڕیار دایمنە هەر خێزان زەرەردمەنێگ 3 هەزار دۆلار قەرەبوی بکرێد، دیاری کرد گشت ماڵەێل زەرەرمەنێل جارێگ تر خاسەو کرێد.
ودیاری کریایە 149 ماشین زەرەرد دییە، و دیاری کرد زەرەرێلە ئەرا سێ گروپ بەش کریەن ( ٲ. ب.ج) وەپێ زەرەردەێلیان قەرەبوی کریەن.
خۆشناو باس کرد، شمارەی زەرەرمەنەیل لافاوەگە زیاتر بۊیە، بەشێگ لە دارایی گشتی گردیەسە وەر ، ک لە بان بوودجەی حکومەت خاسەو کرێد.
و راگەیان حکومەت لە ڕووژ شەممەی ئایندە دەسکەێدە بەش کردن قەرەبوی.
پارێزەر وتیش، خاوەن پرۆژەی نیشتەجی بۊین زێرین بایەت ئەو  زەرەرەیلە وەر تۆر ئاو کارەبا کەفتیە خاسەو بکەێد وەگەرد 79 ماڵ خاسەو بکەێد ک لە ناو پرۆژەگە زەرەر دییە.
و دیاری کرد خاوەن پرۆژەگە ئازاد ناود تاوەکو ماڵ هاوڵاتیەێل زەرەرمەن بۊی خاسەو نەکرێد، و ئەو رێ چەمێگ ئاو بەسایە ئیەشە بۊیەسە مدووی لافاو، یاسا لێکۆڵینەوە لە باوەتەگە کەێد دۆمای بەش کردن قەرەبویەێل وەبان ماڵەێل زەرەرد فرەێگ دیینە.
سەرۆکایەتی حکومەت خۆەجیی باس کرد حکومەت وەرپرس نییە ڵە قەرەبوی کردن شۊینەێل بازرگانی لەوەر نەبۊین بوجەی پێویست.
و خوشناو سوپاس ئەنجومەن وەزیران عراق کەێد لەوەر دابین کردن  بوجەێگ وە بڕ 3 ملیار دۆلار دینار ئەرا قەرەبوی زەرەرمەنەێلە.
